The Kingston Trio

The Kingston Trio var en amerikansk visetrio som ble dannet i 1957 i San Francisco av Dave Guard, Bob Shane og Nick Reynolds. I perioden 1958–66 gav de ut en rekke suksessfulle musikkalbum og singler, hovedsakelig for Capitol Records. Gruppen regnes som en av de ledende under folkpopæraen på 1960-tallet. De startet karrieren i 1958 med det selvbetitlede albumet The Kingston Trio.  Deres største hit var «Tom Dooley» som solgte i over 3 millioner som singel. John Stewart erstattet Guard i 1961. Den opprinnelige gruppen ble oppløst i 1967. Bob Shane, en av de opprinnelige medlemmene i The Kingston Trio satt sammen to grupper med navnet "The New Kingston Trio". Den første gruppen bestod av gitaristen Pat Horine og banjospilleren Jim Connor i tillegg til Shane og varte fra 1969 til 1973. Den andre gruppen bestod av gitaristen Roger Gambill og banjospilleren Bill Zorn, og varte fra 1973 til 1976. Shane prøvde å lage et repertoar for disse gruppene som inkluderte both de eldre og forventede Kingston Trio standardlåtene som «Tom Dooley» og «M.T.A.», men som også inneholdt nyere sanger, som inkluderte countrymusikk og humoristiske låter.

In 1976 forlot Bill Zorn The New Kingston Trio for å opptre som soloartist og musikkprodusent i London. Shane og Gambill erstattet ham med George Grove, en sanger og instrumentalist fra Nord-Carolina som hadde jobbet i Nashville som studiomusiker. Gambill døde av et hjerteattakk i 1985, 42 år gammel. Det var under denne perioden tanken om en reunionkonsert oppstod og 7. november 1981 opptrådte Dave Guard, Nick Reynolds og John Stewart sammen med Shane-Gambill-Grove-trioen og gjesteartistene Mary Travers fra Peter, Paul and Mary, Tom Smothers fra Smothers Brothers og Lindsey Buckingham fra Fleetwood Mac ved "The Magic Mountain" fornøyelsespark nord for Los Angeles på en forestilling kalt "The Kingston Trio and Friends Reunion". De forskjellige besetningene i The Kingston Trio spilte gruppens mest kjente sanger og med alle artistene samlet til en finale. 

Utvalgt diskografi
Album
1958: The Kingston Trio
1959: … From the "Hungry I" (live)
1959: Stereo Concert (live)
1959: At Large
1959: Here We Go Again!
1960: Sold Out
1960: String Along
1960: The Last Month of the Year
1961: Make Way
1961: Goin' Places
1961: Close-Up
1962: College Concert (live)
1962: Something Special
1962: New Frontier
1963: The Kingston Trio #16
1953: Sunny Side!
1963: Time to Think
1964: Back in Town (live)
1964: The Kingston Trio (også kalt Nick–Bob–John)
1965: Stay Awhile
1969: Once Upon a Time (live dobbeltalbum)

Singler
1958: «Tom Dooley» (nr. 1 på den amerikanske hitlisten)
1959: «The Tijuana Jail» (nr. 2)
1959: «M.T.A.»
1959: «A Worried Man»
1961: «Where Have All the Flowers Gone?»
1962:  Jane, Jane, Jane  /  Scotch and Soda  -  NL press.
1963: «Greenback Dollar»
1963: «Reverend Mr. Black» (nr. 8)

Kilder
 Robin Callot og Paul Surratt: artikkel i heftet til albumet Capitol Collectors Series (Capitol Records 1990)

 Eksterne lenker 



Kingston Trio, The
Kategori:Band etablert i 1957